32006R1617
L 300/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1617/2006 AL CONSILIULUI
din 24 octombrie 2006
de modificare a Regulamentului (CE) nr. 1207/2001 privind consecințele introducerii sistemului de cumul paneuromediteranean al originii
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CE) nr. 1207/2001 al Consiliului din 11 iunie 2001 privind procedurile prevăzute de dispozițiile ce reglementează schimburile preferențiale între Comunitatea Europeană și anumite țări, destinate să faciliteze eliberarea certificatelor de circulație a mărfurilor EUR.1, întocmirea declarațiilor pe factură și a formularelor EUR.2 și eliberarea unor autorizații de exportatori desemnați, precum și de abrogare a Regulamentului (CEE) nr. 3351/83 (1) cuprinde dispoziții care vizează facilitarea eliberării sau stabilirii dovezilor de origine a produselor destinate exportului în afara Comunității în cadrul relațiilor comerciale preferențiale dintre Comunitatea Europeană și anumite țări terțe.
(2)
Un sistem de cumul paneuropean diagonal al originii a fost introdus în 1997 între Comunitate, Bulgaria, Republica Cehă, Estonia, Ungaria, Letonia, Lituania, Polonia, România, Slovenia, Republica Slovacă, Islanda, Norvegia și Elveția (inclusiv Liechtenstein), extins ulterior la Turcia în 1999. La 1 mai 2004, Republica Cehă, Estonia, Letonia, Lituania, Ungaria, Polonia, Slovenia și Republica Slovacă au aderat la Uniunea Europeană.
(3)
Cu ocazia ședinței ministeriale Euromed privind comerțul, care a avut loc la Toledo în martie 2002, miniștrii au convenit asupra extinderii acestui sistem la țările mediteraneene, altele decât Turcia, membre ale parteneriatului euromediteranean pe baza Declarației de la Barcelona, adoptată la Conferința euromediteraneană din 27 și 28 noiembrie 1995. În cadrul ședinței ministeriale Euromed privind comerțul de la Palermo, din 7 iulie 2003, miniștrii, pentru a permite această extindere, au adoptat un nou model paneuromediteranean de protocol la acordurile euromediteraneene privind definiția noțiunii de „produse originare” și metodele de cooperare administrativă. Având în vedere rezultatele Comitetului mixt CE-Insulele Feroe/Danemarca din 28 noiembrie 2003, s-a hotărât includerea, de asemenea, a Insulelor Feroe în sistemul de cumul paneuromediteranean diagonal al originii.
(4)
S-au adoptat deja sau urmează să se adopte decizii ale diferitelor consilii de asociere sau comitete mixte de introducere a noului protocol paneuromediteranean în acordurile euromediteraneene și în Acordul dintre CE și Insulele Feroe/Danemarca.
(5)
Aplicarea acestui nou sistem de cumul diagonal implică utilizarea de noi tipuri de dovezi ale originii preferențiale, constând din certificate de circulație EUR-MED și declarații pe factură EUR-MED. În consecință, Regulamentul (CE) nr. 1207/2001 trebuie să reglementeze, de asemenea, acest tip de dovezi ale originii preferențiale.
(6)
Pentru a permite determinarea corectă a caracterului originar al produselor și pentru a facilita stabilirea dovezilor de origine în acest context nou, ar trebui ca declarația furnizorului privind produsele cu caracter originar preferențial să cuprindă o mențiune suplimentară care să indice dacă s-a aplicat cumulul diagonal și, după caz, țările în cauză.
(7)
Prin urmare, Regulamentul (CE) nr. 1207/2001 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1207/2001 se modifică după cum urmează:
1.
Titlul se înlocuiește cu textul următor:
2.
La articolul 1, litera (a) se înlocuiește cu următorul text:
„(a)
eliberarea sau întocmirea în Comunitate a dovezilor de origine, în conformitate cu prevederile care reglementează schimburile preferențiale între Comunitate și anumite țări;”.
3.
La articolul 2, alineatul (2) se înlocuiește cu următorul text:
„(2) Declarația furnizorului este utilizată de exportator ca dovadă, în special în sprijinul cererii de eliberare sau întocmire în Comunitate a dovezilor de origine, în conformitate cu dispozițiile care reglementează acordurile preferențiale dintre Comunitate și anumite țări;”.
4.
La articolul 10, alineatul (5) se înlocuiește cu următorul text:
„(5) În cazul în care, la expirarea termenului de cinci luni de la data solicitării controlului, nu au primit nici un răspuns sau în cazul în care răspunsul nu conține informații suficiente pentru a se determina originea reală a mărfurilor, autoritățile vamale din țara de export declară nulă dovada de origine întocmită pe baza documentelor în cauză.”
5.
Anexa I se înlocuiește cu textul prezentat în anexa I la prezentul regulament.
6.
Anexa II se înlocuiește cu textul prezentat în anexa II la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 24 octombrie 2006.